Source: http://doarvolei.ro/liga-campionilor-f-csm-bucuresti-joaca-miercuri-la-moscova-cu-dinamo-in-etapa-a-patra/
Timestamp: 2019-08-24 00:27:29+00:00

Document:
Liga Campionilor (f): CSM București joacă miercuri la Moscova, cu Dinamo, în etapa a patra – Doarvolei
Acasă > Cupe Europene > Liga Campionilor (f): CSM București joacă miercuri la Moscova, cu Dinamo, în etapa a patra
CSM București joacă miercuri în etapa a patra a Grupei E a Ligii Campionilor la volei feminin. Chiar dacă șansele de calificare sunt practic compromise, ”tigroaicele” sunt decise să-și vândă scump pielea. Partida va începela ora 18.00.
De 11 ori câștigătoare a Ligii Campionilor la volei și de alte cinci ori finalistă, oponenta CSM-ului, Dinamo Moscova, este pe locul doi în grupa E, cu cinci puncte acumulate, patru mai puțin decât liderul Fenerbahce. CSM București are trei puncte, dar lucrul acesta e mai puțin important, pentru că ceea ce contează sunt victoriile. Iar Fenerbahce pare scăpată în câștigătoare, cu 3 victorii din tot atâtea meciuri. E urmată de Dinamo Moscova, cu 2 victorii și de CSM cu una, de aceea e foarte greu pentru reprezentanta Bucureștiului să se mai califice.
În tur, la București, Dinamo s-a impus cu 3-0, dar la capătul unui meci în care CSM ar fi meritat să câștige măcar un set.
În lipsa Adinei Salaoru – accidentată în timpul meciului pierdut cu Spania, la Alexandria, în preliminariile Europenelor – planul de joc al campioanei României a fost schimbat radical. Tehnicianul turc al CSM-ului, Ferhat Akbaș, este mulțumit de cum se descurcă pe teren fetele sale și crede că disputa de la Moscova poate avea alt deznodământ față de ceea ce s-a întâmplat în decembrie la București. ”Ne lipsește Adina Salaoru, era o jucătoare extrem de importantă pentru noi, atât pe teren, cât și în afara lui și sper ca în maximum două săptămâni să revină alături de noi. Mergem la Mosova să facem un joc bun, să aratăm că știm volei. Vrem să luptăm până la capăt, să fim tigrii adevărați pe teren. Știm că nu va fi ușor, Dinamo Moscova este o forță, ele sunt favorite, așa cum au fost și la partida tur, dar am demonstrat și la precedentul meci că ne putem lupta de la egal la egal cu ele… Chiar dacă atunci rezultatul n-a fost în avantajul nostru, jocul a fost foarte bun. Noi încercăm să creștem de la meci la meci, să fim agresivi și puternici și să profităm de faptul că suntem pentru prima dată în Liga Campionilor și acumulăm experiență”, a declarat antrenorul CSM-ului, Ferhat Akbaș.
Tag csm bucuresti dinamo moscova Ferhat Akbaş

References: CSM 
 CSM 

CSM 
 CSM 
 CSM 
 CSM 
 csm